
ՈՐՈՇՈՒՄ
	17 հունվարի 2023 թվականի
	թիվ 7
	քաղ. Մոսկվա



Արտադրանքի պետական գրանցման վկայականի ձեւակերպման կանոններում փոփոխություններ կատարելու մասին

«Եվրասիական տնտեսական միության մասին» 2014 թվականի մայիսի 29-ի պայմանագրի 57-րդ հոդվածի 2-րդ կետին, «Եվրասիական տնտեսական միության շրջանակներում տեխնիկական կանոնակարգման մասին» արձանագրության (նշված պայմանագրի թիվ 9 հավելված) 5-րդ կետին, «Սանիտարական, անասնաբուժասանիտարական եւ կարանտինային բուսասանիտարական միջոցառումների կիրառման մասին» արձանագրության (նշված պայմանագրի թիվ 12 հավելված) 4-րդ կետի չորրորդ պարբերությանը, Եվրասիական տնտեսական բարձրագույն խորհրդի 2014 թվականի դեկտեմբերի 23-ի թիվ 98 որոշմամբ հաստատված՝ Եվրասիական տնտեսական հանձնաժողովի աշխատանքի կանոնակարգի թիվ 2 հավելվածի 9-րդ եւ 21-րդ կետերին համապատասխան եւ Եվրասիական տնտեսական միության անդամ պետությունների տնտեսությունների կայունության բարձրացմանն ուղղված միջոցառումների ցանկի 2.12 կետի իրագործման, այդ թվում՝ Եվրասիական տնտեսական հանձնաժողովի խորհրդի 2022 թվականի մարտի 17-ի թիվ 12 կարգադրությամբ հաստատված՝ մակրոտնտեսական կայունության ապահովման նպատակով Եվրասիական տնտեսական հանձնաժողովի կոլեգիան որոշեց.
1.	Եվրասիական տնտեսական հանձնաժողովի կոլեգիայի 2017 թվականի հունիսի 30-ի թիվ 80 որոշմամբ հաստատված՝ Արտադրանքի պետական գրանցման վկայականի ձեւակերպման կանոններում կատարել հետեւյալ փոփոխությունները.
8-րդ կետի երրորդ պարբերության առաջին նախադասությունից հանել «եւ կցելով փորձարկման լաբորատորիայի (կենտրոնի) հետ կնքված պայմանագրի պատճենը կամ փորձարկման լաբորատորիայի (կենտրոնի) գրությունը» բառերը.
16-րդ կետում «30 օրացուցային օրը» բառերը փոխարինել «15 աշխատանքային օրը» բառերով:
2.	Սահմանել, որ սույն որոշման 1-ին կետում նշված փոփոխությունները գործում են սույն որոշումն ուժի մեջ մտնելու օրվանից սկսած՝ 12 ամսվա ընթացքում:
3.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո։

	Եվրասիական տնտեսական հանձնաժողովի կոլեգիայի նախագահ՝
	
	Մ. Մյասնիկովիչ

